इन दिनों आम चर्चा थी फ़िल्म फेयर अवार्ड की। तमाम पत्रिकाएं और टीवी चैनलों पर एक ही नाम प्रमुखता से था वह अलका का। उसकी हाल ही में तीन-तीन फ़िल्में रिलीज हुई थीं और उन्होंने बाक्स आफिस पर कमाल कर दिया था। सफलता की नयी ऊंचाइयां छूने की उम्मीद की जा रही थी। ज्यादातर फ़िल्म आलोचकों का अनुमान था कि इस बार बेस्ट एक्ट्रेस का अवार्ड अलका को ही मिलेगा। हालांकि वे किसी एक फ़िल्म में उसके अभिनय को लेकर उनमें एकमत नहीं था। कोई एक के अभिनय को सराहता था तो दूसरे दूसरे को और कोई तीसरी फ़िल्म में उसके अभिनय के कसीदे काढ़ने में लगा था।